4.Η δημοκρατία έχει κανόνες, οφείλει να έχει κανόνες. Δεν μπορεί για παράδειγμα η κα Α.Παπαρήγα ή ο κος Α.Τσίπρας να ομιλούν με τόση ευκολία εκ μέρους της κοινωνίας και των πολιτών. Στις καλύτερες γι αυτούς συνθήκες εκφράζουν το 15% των Ελλήνων πολιτών. Δεν μπορεί για παράδειγμα με τόση ευκολία ζητείται η παραίτηση μιας κυβέρνησης. Η θητεία της είναι προσδιορισμένη για 4 χρόνια, εκτός και αν απολέσει την δεδηλωμένη. Δεν μπορεί η δράση των συνήθων μπαχαλάκηδων κουκουλοφόρων να αποδίδεται με περίσσια ευκολία σε παρακρατικούς μηχανισμούς , πιθανότατα για να καλύψουν συγκεκριμένες πολιτικές ομάδες τη σχέση τους με αυτούς. Δεν μπορεί στο όνομα της αντίδρασης να … μπλοκάρεται από συνδικαλιστές ο απόπλους πλοίων από το λιμάνι του Πειραιά, προκαλώντας τεράστια ζημιά στην εικόνα της χώρας και τον τουρισμό, που αποτελεί μία από τις λίγες ελπίδες κάποιων άμεσων αναπτυξιακών βημάτων.